கேள்வி: சந்திரோதயம் - கதை குறித்து விரிவாக சொல்லுங்கள்.
பதில்: செல்வமணி எஸ்டேட்டின் வாரிசான தேவி (ஜெயலிலிதா) தனது நிச்சயதார்த்தத்திற்கு முந்தைய நாள் வீட்டை விட்டு ஓடிவிடுகிறாள். இதனால் அவளது குடும்பத்திலும், குறிப்பாக அவளின் தந்தை ஜமீந்தார் பொன்னம்பலத்துக்கு (அசோகன்) பெரும் அவமானமாகிறது. தனியாக ஆதரவற்று தவிக்கும் தேவியை, ரவிடிகளிடமிருந்து பத்திரிகையாளர் சந்திரன் (ம. கோ. இரா) காப்பாற்றுகிறார். அவளுக்குப் பாதுகாப்பான ஒரு இருப்பிடத்தைக் கண்டறியும் வரை அவளுக்குத் தனது வீட்டிலேயே அடைக்களம் தருகிறார். சந்திரன் ''தினக்கவர்ச்சி'' என்ற நாகிதழில் செய்தியாளராகப் பணியாற்றுகிறார். அப்பத்திரிகையை நடத்திவரும் துரியோதனன் (எம். ஆர் இராதா), உண்மையான செய்திகளை வெளியிடுவதில் அக்கறையற்ற, நேர்மையற்ற ஒரு மனிதர். செய்திகளை பரபரப்பாக்குவதில் மட்டுமே குறியாக இருப்பார். இதனால் இருவருக்கும் இடையே அடிக்கடி கருத்து வேறுபாடுகள் ஏற்படுகின்றன. சந்திரனின் இந்த முயற்சிகளுக்கு, அதே பத்திரிகையில் ஒளிபடக் கலைஞராகப் பணியாற்றும் அவரின் நண்பர் ஆழ்வார் (நாகேஷ்) உறுதுணையாக இருக்கிறார். பிறந்தது முதலே வாழ்க்கையின் கொடுமைகளுக்கு ஆளான கமலா என்ற இளம் பெண்ணுக்கும் உதவ வேண்டும் என்று சந்திரன் விரும்புகிறார். கமலா முன்னதாகப் பரந்தாமன் என்ற செல்வந்தர் ஒருவரின் வஞ்சகச் செயலுக்கு இரையாகியிருந்தாள். இறுதியில், கமலாவைப் பரந்தாமனுடன் சேர்த்து வைப்பதன் மூலமும், இரு குடும்பத்து பெரியவர்களின் ஆசியுடன் தேவியை மணந்துகொள்வதன் மூலமும் சந்திரன் அனைத்துச் சிக்கல்களையும் சுமுகமாகத் தீர்த்து வைக்கிறார். தனது தவறுகளை உணர்ந்து வருந்தும் துரியோதனன், சந்திரன் ஒரு புதிய பத்திரிகையைத் தொடங்கி அதற்குத் தான் விரும்பும் பெயரைச் சூட்டிக்கொள்ளுமாறு கேட்டுக்கொள்கிறார். அப்பத்திரிகைக்கு 'சந்திரோதயம்' என்று பெயரிடப்படுகிறது; அதன் முதல் இதழில் சந்திரன், தேவி ஆகியோரின் திருமணச் செய்தி இடம்பெறுகிறது.
கேள்வி: சந்திரோதயம் - இசை பற்றி தகவல் சொல்.
பதில்: இப்படத்திற்கு எம். எஸ். விஸ்வநாதன் இசையமைத்துள்ளார். "சந்திரோதயம் ஒரு பெண்ணானதோ", "புத்தன் இயேசு", "காசிக்கும் போகும் சன்யாசி" பாடல்கள் நல்ல வரவேற்பைப் பெற்றன. "காசிக்கும் போகும் சன்யாசி" பாடல் யதுகுலகாம்போதி இராகத்தை அடிப்படையாகக் கொண்டது, "சந்திரோதயம் ஒரு பெண்ணானதோ" மேசகல்யாணியை அடிப்படையாகக் கொண்டது.
கேள்வி: சந்திரோதயம் - வெளியீடும் வரவேற்பும் பற்றி தகவல் சொல்.
பதில்: சந்திரோதயம் 1966ஆம் ஆண்டு மே 27 அன்று வெளியானது. சிறந்த நடிகைக்கான தமிழ்நாடு சினிமா ரசிகர் மன்ற விருதை ஜெயலலிதா பெற்றார்.